TÁMSZER-001/2022

**TÁMOGATÁS SZERZŐDÉS**

amely létrejött egyrészről:

név: **Magyar Kétfarkú Kutya Párt**

székhely: 1071 Budapest, Damjanich utca 26/B III/1

adóazonosító szám: 18649167-1-42

bankszámlaszám: 16200223-10089992-00000000

képviseletre jogosult: Nagy Dávid, pártigazgató

a továbbiakban mint **Támogató**,

másrészről:

név: «szervezetneve»

székhely: «szekhirsz» «szekhvaros», «szekhutcahazszam»,

adószám: «adoszam»

bankszámlaszám: «bszsz»

nyilvántartási szám: «nyilvsz»

képviseli: «kepv»

a továbbiakban: **Támogatott**, és a **Támogató** (a továbbiakban együttesen: **Felek**), között az alulírott napon és helyen az alábbi feltételek szerint:

1. A Felek megállapodnak abban, hogy Támogatott a jelen szerződés mellékletében meghatározott tevékenység folytatásával illetve annak során, a Támogató nevének jól látható módon, a Támogatóval egyeztetett formátumban való feltüntetésével az országgyűlési képviselők 2022. évi általános választását megelőző kampányidőszakban előmozdítja az MKKP és annak jelöltjei népszerűsítését. A Felek rögzítik, hogy a jelen szerződés szerinti tevékenység nem minősül a Támogatott részéről politikai tevékenység folytatásának, arra figyelemmel, hogy a Támogatott jelen szerződés szerinti tevékenysége nem tér el a támogatás nélkül folytatni kívánt tevékenységétől.
2. A Támogató a Támogatottat összesen «tamszam» Ft azaz «tambetuvel» forint támogatásban részesíti, amelyet a jelen támogatási szerződés aláírásától számított három napon belül a Támogatott «bszsz» számú bankszámlájára, forint devizanemben, a «TÁMSZER-…» támogatás közlemény feltüntetésével teljesít.
3. A Támogatott a támogatást elfogadja.
4. A Támogatott vállalja, hogy a támogatást a jelen szerződés mellékletében szereplő célokra fordítja.
5. A Támogatott vállalja, hogy a támogatás felhasználása során annak folyósításától kezdődően a Támogató nevét minden esetben jól láthatóan, a Támogatóval egyeztetett formátumban feltünteti, amelyről fényképfelvételt készít és juttat el a Támogatóhoz.
6. A Támogatott kijelenti, hogy a Támogatónak, a Támogató tagjainak, elnökségi tagjainak, illetve azok közeli hozzátartozójának vagyoni előnyt nem juttat, azzal, hogy a Felek rögzítik, hogy a jogszabályok szerint nem minősül vagyoni előnynek a Támogató nevére történő utalás.
7. A támogatás felhasználásáról a Támogatott legkésőbb 2022. «nap»-ig a Támogató felé jelentést készít.
8. A Felek megállapodnak abban, hogy amennyiben a Támogatott a támogatást a jelen szerződés mellékletében szereplőtől eltérő célra használja fel, illetve a 4-7. pontban meghatározott valamely kötelezettségét megszegi, köteles a támogatást – szükség szerint arányos mértékben – a 6. pontban meghatározott elszámolási határidőtől számított nyolc napon belül a Támogatónak visszafizetni.

A Felek a jelen Szerződést, mint akaratukkal mindenben megegyezőt három példányban írják alá.

*Budapest, 2022. «hhnn»*

|  |  |
| --- | --- |
| **Támogató részéről:** | **Támogatott részéről:** |
| ………………….. | ………………….. |
| Nagy Dávid | «alairo» |
| Magyar Kétfarkú Kutya Párt | «szervezet neve»  |
|  |  |
|  |  |

**Támogatási szerződés melléklete**

a «TÁMSZER-…» nyilvántartási számú szerződéshez

Támogató megbízza a(z) «szervezet neve», mint Támogatottat, hogy a 2022-es országgyűlési választások kampányidőszaka alatt tevékenységet folytasson/ szervezzen abból a célból, hogy az országgyűlési képviselők 2022. évi általános választását megelőző kampányidőszakban hozzájáruljon az MKKP és jelöltjei népszerűsítéséhez.

A Támogatott vállalja, hogy a projekt segítségével a 2022-es országgyűlési választások előtti kampányidőszakban a következő eszközökkel segít a Támogató, azaz a Magyar Kétfarkú Kutya Párt népszerűsítésében:

- adott program, projekt helyszíne, ideje,

- tevékenységek, vállalások felsorolása

- milyen módon fogja népszerűsíteni a szerződő fél az MKKP-t.

*Budapest,2022. «hhnn»*

|  |  |
| --- | --- |
| **Támogató részéről:** | **Támogatott részéről:** |
| ………………….. | ………………….. |
| Nagy Dávid | «alairo» |
| Magyar Kétfarkú Kutya Párt | «szervezet neve»  |
|  |  |